EkBass/fiwiki-20250220-pages-articles huggingface dataset:
Tyyne Salminen

Tyyne Salminen -nimisiä henkilöitä ovat olleet: * Tyyne Salminen (1889–1968), suomalainen filosofian maisteri ja opettaja * Tyyne-Maija Salminen (1903–1967) suomalainen kirjailija.
Anatoli Grišin

Anatoli Kuzmitš Grišin (, 8. heinäkuuta 1939 Moskova, Venäjän SFNT – 14. kesäkuuta 2016 Moskova) oli Neuvostoliittoa edustanut ratameloja, olympiavoittaja ja maailmanmestari. Grišin voitti Neuvostoliiton kajakkinelikossa 1 000 metrillä olympiakultaa Tokiossa 1964. Vuonna 1966 hän voitti nelikossa 10 000 metrillä maailmanmestaruuden ja vuonna 1963 kaksikossa MM-pronssia.Olympics at Sports-Reference.com == Lähteet == * Anatoly Grishin Bio, Stats and Results Olympics at Sports-Reference.com === Viitteet === Luokka:Neuvostoliittolaiset melojat Luokka:Neuvostoliittolaiset olympiavoittajat Luokka:Vuonna 1939 syntyneet Luokka:Vuonna 2016 kuolleet
Anders Carlsson (jääkiekkoilija)

Anders ”Masken” Carlsson (s. 25. marraskuuta 1960) on ruotsalainen uransa lopettanut jääkiekkoilija. Carlsson on Brynäs IF:n kasvatti. Hän pelasi ensimmäisen kautensa Elitserienissä kaudella 1979–1980. New Jersey Devils varasi hänet 66. vuorolla vuoden 1986 varaustilaisuudessa. Carlsson siirtyi varauksen jälkeen NHL:ään ja pelasi kolme kautta New Jerseyssä. Hän palasi Brynäsiin kaudeksi 1989–1990. Carlsson pelasi Elitserienissä 41-vuotiaaksi asti ja lopetti pelaajauransa kauteen 2000–2001. Carlsson edusti Ruotsin maajoukkuetta maailmanmestaruuskisoissa vuosina 1986, 1987, 1989, 1990, 1991 ja 1997 voittaen kaksi kultaa ja saavuttaen kaksi hopeaa, sekä Kanada-cupissa vuonna 1987. Ruotsin voittaessa maailmanmestaruuden Wienissä vuonna 1987 Carlsson teki neljä maalia ja antoi kolme maaliin johtanutta syöttöä. Suomen maailmanmestaruuskisoissa vuonna 1991 Carlsson voitti toisen maailmanmestaruutensa ja teki yhden maalin sekä antoi yhden maaliin johtaneen syötön. == Lähteet == == Aiheesta muualla == * * Luokka:Ruotsalaiset jääkiekkoilijat Luokka:New Jersey Devilsin varaamat pelaajat Luokka:Vuonna 1960 syntyneet Luokka:Elävät henkilöt
Thickfreakness

__NOTOC__ Thickfreakness on The Black Keysin toinen studioalbumi, joka julkaistiin 8. huhtikuuta 2003. == Kappaleet == Kaikki kappaleet kirjoittanut Dan Auerbach ja Patrick Carney, ellei toisin mainita. # # # # # # # # # # # # == Kokoonpano == === Yhtye === * Dan Auerbach – sähkökitara, laulu, basso * Patrick Carney – rummut, lyömäsoittimet, tuottaja, äänitys, masteroija === Tuotanto === * Joel "Rage" Garcia – kannen suunnittelu * Michael Carney – kannen suunnittelu, valokuva == Arvostelut == * AllMusic: AllMusic review * Soundi: THE BLACK KEYS: Thickfreakness Viitattu 1.6.2022. == Lähteet == == Aiheesta muualla == * Thickfreakness discogs.com -sivustolla Luokka:Vuoden 2003 albumit Luokka:The Black Keysin albumit
Anatoli Polištšuk

Anatoli Antonovytš Polištšuk (, , 11. tammikuuta 1950 Rovnon oblasti, Ukrainan SNT – 7. kesäkuuta 2016) oli Neuvostoliittoa edustanut lentopalloilija, olympiamitalisti ja maailmanmestari. Polištšuk saavutti Neuvostoliiton miesten maajoukkueessa olympiahopeaa Montréalissa 1976.Olympics at Sports- Reference.com Miesten maailmanmestaruuden Polištšuk voitti Italiassa 1978. Hän kuoli 66-vuotiaana 7. kesäkuuta 2016.http://www.championat.com/volleyball/news-2486336-ushjol-iz-zhizni- serebrjanyj-prizjor-olimpiady-1976-anatolij-polischuk.html == Lähteet == * Anatoliy Polishchuk Bio, Stats and Results Olympics at Sports-Reference.com === Viitteet === Luokka:Neuvostoliittolaiset lentopalloilijat Luokka:Neuvostoliittolaiset olympiamitalistit Luokka:Vuonna 1950 syntyneet Luokka:Vuonna 2016 kuolleet
Itä–Länsi-ottelu 2011

Vuoden 2011 Itä–Länsi-ottelu oli järjestyksessään miesten 77. pesäpallon vuotuinen arvo-ottelu, joka pelattiin Kouvolan KSS Energia Areenalla 22.–24.7. 2011. == Lähteet == * pesistulokset.fi - Miehet * pesistulokset.fi - Naiset * pesistulokset.fi - A-pojat * pesistulokset.fi - B-pojat * pesistulokset.fi - B-tytöt Luokka:Vuoden 2011 pesäpallo Luokka:Pesäpallon Itä–Länsi-ottelut Luokka:Kouvolan urheilutapahtumat
Funktiosana

Funktiosana tai kieliopillinen sana tarkoittaa sanaa, jolla on kielessä lähinnä kieliopillinen tai keskustelun kulkuun liittyvä tehtävä. Funktiosanoja ovat esimerkiksi partikkelit, apuverbit ja pronominit. Toisin kuin sisältösanoilla, funktiosanoilla ei ole referentiaalista merkitystä eli ne eivät viittaa kielenulkoisen maailman asioihin. Funktiosanat ovat tyypillisesti lyhyempiä kuin sisältösanat.Iso suomen kielioppi, § 438. Esimerkki funktiosanasta on suomen että, jolla ei ole kielenulkoista merkitystä, vaan se pelkästään ilmaisee, että tietyntyyppinen sivulause alkaa. Funktiosanat muodostavat tyypillisesti suljetun luokan, eli niitä ei tule kieleen lisää.Fred Karlsson: Yleinen kielitiede, s. 207. == Lähteet == Luokka:Kielitiede
Sisältösana

Sisältösana eli leksikaalinen sana tarkoittaa sanaa, jolla on referentiaalinen merkitys eli joka viittaa kielenulkoisen maailmaan. Sisältösanoja ovat substantiivit, adjektiivit ja verbit. Sisältösanojen lisäksi kielessä on funktiosanoja, joilla ei ole referentiaalista merkitystä.Iso suomen kielioppi, § 438. Esimerkiksi lausekkeessa tyttö ja poika sisältösanoja ovat sekä tyttö että poika, jotka viittaavat kielenulkoisiin olioihin, mutta ja on funktiosana, joka ilmaisee rinnastuksen, kieliopillisen suhteen kahden olion välillä. Sisältösanat muodostavat avoimen luokan, eli kieleen voi tulla koko ajan lisää esimerkiksi substantiiveja ja verbejä. ==Lähteet== Luokka:Kielitiede
Kabardia

Kabardia () on historiallinen valtio, jonka alue vastasi suurin piirtein nykyistä Venäjän federaatioon kuuluvaa Kabardi-Balkarian tasavaltaa pohjois- Kaukasiassa. Kabardit ovat olleet alueen ensimmäisiä tunnettuja asukkaita ja he tulivat sinne lännestä. Heidät mainitaan nimillä zigei ja zikhi lähteissä, jotka ajoittuvat ajanlaskun 500 ensimmäiselle vuodelle. Ensimmäisellä vuosisadalla kreikkalainen maantieteilijä Strabon kirjoitti zigei-kansasta, joka asui Gorgrippian Kreikkalaissiirtokunta, joka sijaitsi nykyisen Novorossijskin lähellä. tuolla puolen. Strabon kuvasi zigeiden aluetta satamattomaksi ja vuoristoiseksi, ja kertoi heidän ansaitsevan elantonsa merirosvouksella ja ryöstöretkillä aina Mustanmeren rannikon siirtokuntiin asti. Rooman valtakunnan historiassa zikhit mainitaan ensimmäisen kerran 200-luvulla. 400-luvulla Roomassa tiedetään olleen zikhi-lähettiläitä ja kauppiaita. Roomalla oli samoin kauppiaita, lähettiläitä ja sotilaita zikhien mailla. 1200-luvulla alueelle saapuneet mongolit tuhosivat pitkälle kabardien alueelle rakentaman yhteiskunnan. Mongolit kutsuivat heitä nimellä jerkei, joka tarkoittaa "tien tukkivaa", "vastuksena olevaa". Mongolit eivät kutsuneet pelkästään kabardeja jerkeiksi, vaan se oli yleisnimitys pohjois-Kaukasiassa asuville kansoille. 1400-luvun matkakirjailijan Giosofat Barbaron teoksessa heidät mainitaan nimellä Cheuerthei. Jerkein venäjänkielinen versio tuli aikanaan länsi-Euroopassa kaikista adygei-kansoista käytetyksi yleisnimeksi tšerkessi. Kabardien alueeksi määriteltiin Kaspianmereen laskevan Terek-joen rannat. 1400-luvulla Terekin läntisen osan aluetta kutsuttiin Iso-Kabardiaksi ja itäistä osa Pieneksi Kabardiaksi. Näitä nimityksiä käytettiin vielä 1800-luvulla. 1500-luvun alussa Kultainen orda poistui pohjois-Kaukasiasta ja Krimin kaanikunta pyrki valtaamaan ordan jättämiä alueita. Kabardia, joka oli ollut yksi alueen hallitsevista heimoista etsi muiden lailla tukea ulkopuolelta. Vastustaakseen Krimin kaanin Devlet I Girayn vaatimuksia Kabardian ruhtinas Temrjuk etsi liittolaista Venäjästä vuonna 1557. Tsaari Iivana Julma, joka oli vallannut jo Astrahanin kaanikuntaan kuuluneen osan pohjois-Kaukasiasta suostui tähän ja vahvisti liiton naimalla Temrjukin tyttären Maria Temrjukovnan 1561. Vuonna 1739 Kabardia itsenäistyi uudelleen. Vuonna 1774 alue joutui taas Venäjän keisarikunnan valtaan kabardien sitkeästä vastarinnasta huolimatta. Venäjän-Tšerkessian sodan jälkeen Venäjä suoritti pohjois-Kaukasiassa adygei-heimoja vastaan suunnatun etnisen puhdistuksen, joka kohdistui myös kabardeihin vuonna 1864. Kansojen jäseniä pakkosiirrettiin muualle laumoissa ja heitä kuoli tuhansittain nälkään. Monet pakenivat alueelta, lähinnä Osmanien valtakuntaan ja Iraniin. Vuonna 2011 Georgia julisti etnisen puhdistukseen olleen suunniteltu joukkomurha. ==Lähteet== Luokka:Historialliset valtiot Luokka:Kabardi-Balkaria Luokka:Kaukasian historia
Anders Carlsson

Anders Carlsson -nimisiä henkilöitä ovat: * Anders Carlsson (1941/1942–2007) , ruotsalainen rikollinen * Anders Carlsson (s. 1960), ruotsalainen jääkiekkoilija
Brian L. Davies

Brian L. Davies on yhdysvaltalainen historioitsija. Hän työskentelee historian professorina Texasin yliopistossa San Antoniossa. Davies suoritti maisterin tutkinnon vuonna 1977 Chicagon yliopistossa, jossa myös väitteli tohtoriksi 1983. Hän on erikoistunut Venäjän historiaan, ja hänen tutkimuksen kohteinaan ovat Euroopan varhainen uuden ajan historia sekä Osmanien valtakunnan ja Keski-Aasian historia. Hän on erityisen kiinnostunut vertailevaan varhaismodernin ajan valtionkehityksen ja kapitalistisen maailmanjärjestyksen kehityksen tutkimiseen. ==Teoksia== * State Power and Community in Early Modern Russia (Palgrave MacMillan, 2004) * Warfare, State and Society on the Black Sea Steppe, 1500–1700 (Routledge, 2007) * Empire and Military Revolution in Eastern Europe (Continuum, 2011) Davies on myös toimittanut seuraavat teokset: * Warfare in Eastern Europe, 1500–1800 (Brill, 2011) ==Lähteet== Luokka:Yhdysvaltalaiset historioitsijat Luokka:Yhdysvaltalaiset professorit Luokka:Syntymävuosi puuttuu Luokka:Elävät henkilöt
Jessica Watson

Jessica Watson (s. 8. toukokuuta 1993 Gold Coast) on australialainen yksinpurjehtija. Hän piti halussaan nuorimpana yksin maailmanympäri purjehtimisen ennätystä ennen Laura Dekkeriä. Hän sai ennätyksen nimiinsä toukokuussa 2010 3 päivää ennen kuin täytti 17 vuotta. Matka kesti 210 päivää. Toisin kuin Dekker, Watson purjehti maailman ympäri käymättä välillä satamassa. Watsonin käyttämän aluksen nimi oli Ella's Pink Lady. Aluksen pituus oli 30 jalkaa. World Speed Sailing Record Council ei tunnusta ennätystä virallisesti, koska kyseinen organisaatio lakkautti kategorian "nuorin" sen jälkeen, kun Jesse Martin purjehti yksin maailmanympäri 18-vuotiaana vuonna 1999. ==Lähteet== == Aiheesta muualla == Luokka:Yksinpurjehtijat Luokka:Australialaiset henkilöt Luokka:Vuonna 1993 syntyneet Luokka:Elävät henkilöt
Hjalmar Rautiainen

__NOTOC__ Johan Hjalmar Rautiainen (17. marraskuuta 1879 Akaa – 21. maaliskuuta 1961 Helsinki) oli suomalainen taidemaalari.KuvataiteiljamatrikkeliKansallisgalleria - Taidekokoelmat : Hjalmar Rautiainen Rautiainen kävi Taideteollista keskuskoulua vuonna 1900 ja Suomen Taideyhdistyksen piirustuskoulua Turussa 1896 sekä Helsingissä 1900–1903. Hän osallistui Suomen Taiteilijain näyttelyihin 1933–1939, 1941 ja 1942. Rautiainen on maalannut 1906 Helsingin Kalliossa sijaitsevan Pyhän Sydämen kappelin seiniä kiertävät freskot, joiden aiheena on raamatunkertomus viisaista ja tyhmistä neitsyistä. (Arkistoitu – Internet Archive) == Teoksia == * Tytön pää : öljymaalaus. 1919 * Tuvan sisäkuva : öljymaalaus. 1951 == Palkinnot == * Ylimääräinen palkinto dukaattikilpailussa 1903 == Lähteet == == Aiheesta muualla == * Suomalaisen kuvataiteen bibliografia : Hjalmar Rautiainen Luokka:Suomalaiset taidemaalarit Luokka:Vuonna 1879 syntyneet Luokka:Vuonna 1961 kuolleet
Hampaiden harjaus

Hampaiden harjaus on toimenpide, jossa ihminen puhdistaa hampaansa käyttäen hammasharjaa. Hampaiden harjaamisen tarkoitus on pitää hampaat puhtaina sekä estää hampaiden reikiintymistä ja ientulehdusta. Harjaus poistaa hammasplakin hampaiden pinnoilta ja väleistä sekä ienrajasta. Hampaiden harjauksessa voidaan käyttää tavanomaista hammasharjaa tai sähköhammasharjaa. Tavanomaisella hammasharjalla hampaat harjataan nykyttävällä liikkeellä eteen ja taakse. Sähköhammasharjaa kuljetetaan hitaasti hammaskaarella ienrajaa myötäillen. Harjauksessa voidaan käyttää myös hammastahnaa. Harjauksen päätteeksi hampaat voidaan huuhdella vedellä. ==Lähteet== ==Aiheesta muualla== * Hampaiden harjaaminen on tekniikkalaji, Yle Akuutti 7.2.2012 Luokka:Suuhygienia
Toivo Talvi

Toivo Talvi, sukunimi aik. Rautell (31. maaliskuuta 1882 Nurmijärvi – 21. joulukuuta 1947 Helsinki) oli suomalainen taidemaalari, graafikko ja kuvittaja.Kuvataiteiljamatrikkeli Talvi kävi Suomen Taideyhdistyksen piirustuskoulun 1904–1907 ja opiskeli myös Helsingin yliopiston piirustussalissa. Hän toimi oppikoulun piirustuksenopettajana Vaasassa 1907–1926. Talvi kiersi 1929–1930 Laatokan Karjalassa Suistamolla, Suojärvellä, Ägläjärvellä ja Tolvajärvellä tutkimassa seudun kansanperinnettä. Matkan tuloksena Talvi teki sarjan etsauksia joita käytettiin Martti Haavion kirjan Viimeiset runonlaulajat kuvituksena.Tikanojan taidekoti : suomalaisen taiteen kokoelma : Toivo Talvi == Lähteet == == Aiheesta muualla == * Suomalaisen kuvataiteen bibliografia : Toivo Talvi * Toivo Talvi : Kalevalan laulun mailta, Helsingin Sanomat, 24.02.1935, nro 53, s. 25, Kansalliskirjaston digitaaliset aineistot Luokka:Suomalaiset taidemaalarit Luokka:Vuonna 1882 syntyneet Luokka:Vuonna 1947 kuolleet
Tuuli Koivu

Tuuli Koivu on suomalainen taloustieteilijä, joka on työskennellyt Nordean pääekonomistina vuodesta 2019. Aiemmin hän on ollut Nordeassa ekonomistina erikoisalueinaan euroalueen makrotalous ja rahapolitiikka. Sitä ennen Koivu toimi ekonomistina Suomen Pankissa, Kiinan talouteen erikoistuneena ekonomistina Euroopan keskuspankissa, Rahoitusvakausvirastossa sekä valtiovarainministeriössä.Tuuli Koivu Nordean euroalueen ekonomistiksi Nordean tiedote 12.2.2016. Viitattu 16.6.2016 Koivu on koulutukseltaan kauppatieteiden tohtori. Hän väitteli tohtoriksi Jyväskylän yliopistosta vuonna 2012 otsikolla "Monetary Policy in Transition - Essays on Monetary Policy Transmission in China".Väitös: KTM Tuuli Koivu Jyväskylän yliopiston tiedote 21.9.2012. Viitattu 16.6.2016 == Lähteet == Luokka:Suomalaiset taloustieteilijät Luokka:Elävät henkilöt Luokka:Syntymävuosi puuttuu
Jacob Levy Moreno

Jacob Levy Moreno (alkuperäinen nimi: Iacob Levy, 18. toukokuuta 1889 Bukarest, Romania – 14. toukokuuta 1974 Beacon, New York, Yhdysvallat) oli romanialais-yhdysvaltalainen psykiatri ja sosiaalipsykologi, ajattelija ja kouluttaja. Hän kehitti psykodraaman ja sosiometrian ja oli ryhmäpsykoterapian keskeisiä tienraivaajia. Moreno syntyi sefardijuutalaisille vanhemmille. Hän opiskeli vuosina 1912–1917 Wienin yliopistossa, josta hän valmistui lääkäriksi (MD). Hän avasi psykiatrin yksityisvastaanoton Vöslaussa, joka sijaitsee runsas 30 kilometrin päästä Wienistä etelään. Hän toimi myös julkisena terveysviranomaisena ja sai vajaan vuoden kuluttua nimityksen läheisen Mitteldorfn valtionsairaalan ylitarkastajaksi. Moreno perusti 1918 filosofiaa ja avantgardistista kirjallisuutta kuukausittain julkaisevan Daimon- aikakauslehden, jota hän julkaisi ja toimitti usean vuoden ajan. Hän oli ollut jo lapsena näytelmien ystävä, ja vähitellen kiinnostus teatteri- improvisaatioon kasvoi. Vuonna 1921 hän organisoi Das Stegreiftheater-ryhmän ("spontaaniteratteri"). Vuonna 1925 Moreno muutti Yhdysvaltoihin ja asettautui aluksi New Yorkiin. Hän alkoi työskentelemään lasten kanssa Brooklynissa sijaitsevassa Plymouth-instituutissa ja esitteli muutamia kokeita Mount Sinain sairaalassa. Vuonna 1929 hän perusti Carnegie Hallin Impromptu-teatterin, ja myöhemmin työskenteli Guild-teatterissa. Vuonna 1931 tohtori Moreno teki myös sosiometrisiä tutkimuksia Sing Sing -vankilassa, ja järjesti aiheesta konferenssejä. Vuonna 1936 hän perusti Beacon Hillin parantolan Beaconiin, ja hän käynnisti siellä myös Terapeuttisen teatterinsa (Therapeutic Theater) samana vuonna. Parantola nimettiin myöhemmin Morenon mukaan. Moreno toimi neuvonantajana useille muille laitoksille ja hänelle myönnettiin monia ammatillisia palkintoja. Morenon julkaisemiin kirjoihin kuuluvat "Sociometry, Experimental Method and the Science of Society” (1951), “Who Shall Survive?” (korjattu painos 1953), ja useita hänen toimittamia teoksia psykodraamasta. ==Lähteet== ==Aiheesta muualla== * * * Sauli Airikka: Parisuhteen roolikartta - käyttäjän opas. Suomen kuntaliitto ja Varsinais-Suomen lastensuojeluyhtymä, 2003. ISBN 951-755-795-7. Luku 2: Morenolainen rooliteoria, s. 7-10/35. * The Birth and Development of Sociometry: The Work and Legacy of Jacob Moreno (1889–1974). Social Psychology Quarterly, Dec. 2007; 70:322-325 , linkki (vaatii sisäänkirj.); edellisen tiivistelmä http://eric.ed.gov/?id=EJ889878 * Jacob Levi Moreno M.D. (korn.ch) * Moreno, J. L. (1953). Who shall survive? New York: Beacon House. *Social network analysis and visualization: Moreno’s Sociograms revisited (martingrandjean.ch) Luokka:Yhdysvaltalaiset psykiatrit Luokka:Psykoterapeutit Luokka:Vuonna 1889 syntyneet Luokka:Vuonna 1974 kuolleet Luokka:Amerikanjuutalaiset
Erinomanlaiset

Erinomanlaiset on Anttila-tavarataloketjun kahdeksanosainen komediasarja, joka julkaistiin ketjun Facebook-sivuilla keväällä 2016. Sarja on maailman ensimmäinen Facebookissa julkaistu tuotantosarja. Sarja esitettiin kokonaisuudessaan myös TV5:llä 13. kesäkuuta 2016. Sarjan pääosissa näyttelevät Jaana Saarinen, Mimosa Willamo ja Taisto Oksanen. Sarjassa seurataan kauppakeskus Sellon myymälän henkilökunnan työtä ja arkea. Sarja kuvattiin myös Sellon Anttilan tiloissa. Sarjan ensimmäistä osaa Tanssibattle on katsottu Anttilan Facebook-sivujen kautta yli 780 000 kertaa. TV:ssä esitettyä jaksoa katsoi keskimäärin 61 000 katsojaa. == Rooleissa == == Jaksot == Jakso Nimi Julkaisupäivä 1 Tanssibattle 22. huhtikuuta 2016 2 Ankkalinna 29. huhtikuuta 2016 3 Aamuinfo 6. toukokuuta 2016 4 Naisluola 13. toukokuuta 2016 5 Laadunvalvontaa 20. toukokuuta 2016 6 Kiiran maailma 27. toukokuuta 2016 7 Reino Nordin 3. kesäkuuta 2016 8 Barrikadeille 10. kesäkuuta 2016 == Lähteet == Luokka:2010-luvun suomalaiset draamakomediasarjat Luokka:Nettisarjat Luokka:Mainonta
James Michael McAdoo

James Michael Ray McAdoo (s. 4. tammikuuta 1993 Norfolk, Virginia) on yhdysvaltalainen koripalloilija, pelipaikaltaan iso laitahyökkääjä. Isona laitahyökkääjänä pelaavaa McAdoota ei varattu NBA:han vuoden 2014 varaustilaisuudessa, mitä ennen hän pelasi kolme kautta Pohjois-Carolinan yliopiston (Chapel Hill) joukkueessa. Syksyllä 2014 hän teki sopimuksen NBA- joukkue Golden State Warriorsin kanssa, joka kuitenkin purki sopimuksen kuukautta myöhemmin. Pelikautensa McAdoo aloitti GSW:n farmijoukkue Santa Cruz Warriorsissa D-liigassa. Vuoden 2015 puolella McAdoo teki ensin kahdesti kymmenpäiväisen sopimuksen GSW:n kanssa ja helmikuussa loppu- ja seuraavan kauden kattaneen sopimuksen. GSW käytti häntä useasti myös D-liigassa. Sekä GSW että SCW voittivat sarjansa keväällä 2015, ja McAdookin saavutti sekä NBA:n että D-liigan mestaruuden. Myös kaudella 2015–2016 GSW ylsi NBA:n loppuotteluihin. Vuonna 2017 McAdoo voitti Warriorsissa toisen NBA- mestaruutensa.Basketball-Reference.comNBA Kesällä 2017 McAdoo siirtyi Philadelphia 76ersiin. Hän ei kuitenkaan saanut siellä peliaikaa ja siirtyi kesällä 2018 Italiaan Auxilium Torinon joukkueeseen. McAdoo on kaukaista sukua NBA:n aikakautensa tähtipelaajiin kuuluneelle Bob McAdoolle. Hänen molemmat vanhempansa pelasivat koripalloammattilaisina Euroopassa.http://www.fayobserver.com/opinion/article_af8392e6-a56c-53b1-88d5-99b456efb1a7.html == Lähteet == * James Michael McAdoo NBA Stats Basketball-Reference.com * James Michael McAdoo Stats College Basketball at Sports-Reference.com * Profiili NBA === Viitteet === Luokka:Yhdysvaltalaiset koripalloilijat Luokka:Vuonna 1993 syntyneet Luokka:Elävät henkilöt
Michael French

Michael French (oik. Michael Clark, s. 17. syyskuuta 1962, Lontoo) on brittiläinen näyttelijä, joka tunnetaan David Wicksin roolista sarjassa EastEnders (1993–1996, 2012, 2013–2014), Nick Jordanin roolista sarjassa Casualty (esitetty ennen Suomessa myös nimellä Sairaalaelämää (1998, 2008–2013), ja sen spin-off sarjassa Holby Cityn sairaala (1999–2000, 2006, 2010) sekä Tohtori Tom Gilderin roolista sarjassa Naapureita ja ystäviä (2002–2004). ==Aiheesta muualla== * Luokka:Elävät henkilöt Luokka:Vuonna 1962 syntyneet Luokka:Brittiläiset näyttelijät
Isnäs

Isnäs on kylä Länsi-Loviisassa lähellä Porvoota, Itämeren rannalla. Se on osa entistä Pernajan kuntaa, nykyistä Loviisan kaupunkia. Sen postinumero on 07750. Vuonna 2014 alueella oli 541 asukasta. Isnäsissä on kaksi koulua. Siellä sijaitsee myös Sea Golf Rönnäs -golfkenttä. Isnäsissä on Porvoon kaupungin Itä-Uudenmaan pelastuslaitoksen sopimuspalokunta, Isnäs FBK. Vapaapalokuntaa ylläpitävä yhdistys, Isnäs Frivilliga Brandkår r.f., rekisteröitiin patentti- ja rekisterihallituksen yhdistysrekisteriin 28. lokakuuta 1924. ==Lähteet== Luokka:Pernajan kylät Luokka:Loviisan taajamat
Corey Hawkins

Corey Antonio Hawkins (s. 22. lokakuuta 1988 Washington, DC) on yhdysvaltalainen näyttelijä. Hänet tunnetaan parhaiten rooleistaan elokuvassa Straight Outta Compton (2015), sekä televisiosarjoissa The Walking Dead (2015–2016) ja 24: Legacy (2017). == Filmografia == Elokuvat Vuosi Nimi Rooli Muuta 2011 Digital Antiquities Kai lyhytelokuva 2012 Allegiance Willie 2013 Iron Man 3 Navy Op 2014 Non-Stop Travis Mitchell 2015 Straight Outta Compton Andre "Dr. Dre" Young 2017 Kong: Pääkallosaari Houston Brooks 2018 BlacKkKlansman Kwame Ture 2019 Georgetown Daniel Volker 2019 6 Underground Blaine / Seven 2021 In the Heights Benny 2021 The Tragedy of Macbeth Macduff Televisiosarjat Vuosi Nimi Rooli Muuta 2011 Kallista kipua Busboy Jakso: "The Shaw/Hank Redemption" 2013 Kultapoika Evander Jakso: "Young Guns" 2015–2016 The Walking Dead Heath Kaudet 5–7 2017 24: Legacy Eric Carter päärooli; 12 jaksoa 2020 Survive Paul pääosa == Aiheesta muualla == * Luokka:Yhdysvaltalaiset näyttelijät Luokka:Vuonna 1988 syntyneet Luokka:Elävät henkilöt Luokka:Afroamerikkalaiset
Lukon koulu

Lukon koulu oli Mäntsälän Lukonmäellä, noin kuusi kilometriä Mäntsälän keskustasta luoteeseen sijaitseva runsaan 30 oppilaan suomenkielinen alakoulu (luokka-asteet 1–6). Kyläkoulun puurakenteinen rakennus on vuodelta 1924. Opetustoiminta koululla lakkautettiin 31. heinäkuuta 2019. ==Lähteet== Luokka:Mäntsälän peruskoulut
Myllymäen koulu (Mäntsälä)

Myllymäen koulu on Mäntsälän kirkonkylässä toimiva suomenkielinen alakoulu (luokka-asteet 1–6). Vuonna 2021 koulussa oli noin 280 oppilasta. Koulun pihapiirissä toimii päiväkoti. Koulun läheisyydessä sijaitsee Ehnroosin koulu (400 oppilaan yläkoulu). ==Lähteet== Luokka:Mäntsälän kirkonkylä Luokka:Mäntsälän peruskoulut
Hyökännummen koulu

Hyökännummen koulu on Mäntsälän kunnan eteläosassa, lähellä Tuusulan Kellokoskea sijaitseva suomenkielinen, noin 150 oppilaan alakoulu (luokka- asteet 1–6, lisäksi esikoulu). Samassa rakennuksessa toimii myös päiväkoti. ==Lähteet== Luokka:Mäntsälän peruskoulut Luokka:Ohkola
Tornikallio

Tornikallio on kallio Lapinjärven kunnassa Porlammin kylässä. Tornikallio on tunnettu Struven ketjun Porlom II -mittapisteestä. Tornikalliolla oli 1980-luvulle saakka Maanmittauslaitoksen kolmiomittaustorni. Nykyään alue on metsittynyt Struven ajoista, mutta se on edelleen suosittu näköalapaikka. Porlom Tornikallio Struve view to Pyhäjärvi.jpg|Näkymä Tornikalliolta Pyhäjärvelle. Porlom Tornikallio Struve marker.jpg|Struven ketjun mittauspiste. Porlom Tornikallio Struve sign.jpg|Suojelukohteen esittelytaulu Tornikallion juurella. ==Lähteet== Luokka:Unescon maailmanperintökohteet Suomessa Luokka:Lapinjärven luonto Luokka:Suomen kalliot Luokka:Struven ketju Luokka:Porlammi
Nummisten koulu

Nummisten koulu on Mäntsälän kunnan eteläosan Nummisessa, lähellä Mustijokea toimiva noin 150 oppilaan suomenkielinen alakoulu (luokka-asteet 1–6). Koulurakennus on uusi, se valmistui vuonna 2013 jolloin sinne siirtyivät aiemman Nummisten koulun ja Mattilan koulun oppilaat ja henkilökunta. Koulun yhteydessä toimii Nummisten päiväkoti. ==Lähteet== Luokka:Mäntsälän peruskoulut
Ohkolan koulu

Ohkolan koulu on Mäntsälän kunnan eteläosan Ohkolassa, maanteitse noin 14 kilometriä Mäntsälän keskustasta lounaaseen (Tuusulan Kellokosken suuntaan) sijaitseva vajaan sadan oppilaan suomenkielinen alakoulu (luokka-asteet 1–6). Koulun ylätalo on rakennettu 1893, vaikka varsinainen koulutoiminta alkoi Ohkolassa jo 1891. Koululla on kolme rakennusta, joista nuorin eli liikuntasali on rakennettu 1990-luvulla. Vuonna 2019 koulunsa aloitti 14 ekaluokkalaista. Vuonna 2020 noin 60 % koululaisista oli alueelle muualta muuttaneista perheistä ja noin 40 % sellaisia, joiden vanhempi on itse käynyt Ohkolan koulua. Koulun oppilaista alle 30 % on koulukuljetuksessa. Koululla on liikuntasali, ulkokaukalo ja hiekkakenttä. Liikuntatiloja vuokrataan myös ulkopuolisille. Ohkolan esioppilaat käyvät esikoulun Hyökännummen koulun esikoulussa tai Hyökännummen päiväkodin yhteydessä olevassa esiopetuksessa. Lukuvuonna 2019–2020 koulun esioppilaista suurin osa oli ohkolalaisia. Esikouluun saa taksikyydin, jos matka ylittää kolme kilometriä, on vaarallinen ja/tai ei tarvitse esikouluajan ulkopuolista hoitoa. Ohkolan koulun oppilaat siirtyvät yläkouluun Kellokosken yhtenäiskouluun. Matkaa koululta koululle on noin kuusi kilometriä. Mahdollisuus on hakeutua myös Mäntsälän keskustan yläkouluihin. Toisen asteen opintoihin Ohkolasta suunnataan esimerkiksi Mäntsälän keskustaan tai Järvenpäähän. ==Lähteet== Luokka:Mäntsälän peruskoulut Luokka:Ohkola
Saaren koulu (Mäntsälä)

Saaren koulu on Mäntsälän kunnan pohjoisosassa toimiva, syksyllä 2013 uusissa tiloissa Saaren kartanon maisemissa toimintansa aloittanut neljän kylän yhteinen, noin sadan oppilaan suomenkielinen alakoulu (luokka-asteet 1–6). Lisäksi koulunkäyntiä harjoittelee toista kymmentä esikoululaista. Samassa rakennuksessa toimii päiväkoti. ==Lähteet== Luokka:Mäntsälän peruskoulut
Sälinkään koulu

Sälinkään koulu on Mäntsälän kunnan Sälinkäällä, maanteitse vajaa 11 kilometriä Mäntsälän keskustasta luoteeseen sijaitseva, erityisesti Sälinkään, Kaanaan ja Sulkavan kylien asukkaita palveleva noin 120 oppilaan suomenkielinen alakoulu (luokka-asteet 1–6). ==Lähteet== Luokka:Mäntsälän peruskoulut
Sääksjärven koulu (Mäntsälä)

Sääksjärven koulu on Mäntsälän kunnan kaakkoisosan Sääksjärvellä toimiva noin 60 oppilaan suomenkielinen alakoulu (luokka-asteet 1–6). Esikoulua käy lisäksi muutama oppilas. Koulun vanhempi rakennus on yli satavuotias. ==Lähteet== Luokka:Mäntsälän peruskoulut
Emily Ratajkowski

Emily O’Hara Ratajkowski (s. 7. kesäkuuta 1991 Lontoo, Englanti) on yhdysvaltalainen malli ja näyttelijä. Hän nousi kuuluisuuteen vuonna 2013 esiinnyttyään Robin Thicken kappaleen ”Blurred Lines” musiikkivideolla. Ratajkowskin mallinura on edennyt mainostöistä art house erotiikkaan ja korkeatasoiseen muotiin. Hän esiintyi treats!-erotiikkalehden vuoden 2012 maaliskuun numerossa, mikä johti hänen esiintymiseensä kappaleiden ”Blurred Lines” ja Maroon 5:n ”Love Somebody” musiikkivideoilla. Hän esiintyi Sports Illustratedin vuosittaisessa uimapukunumerossa vuosina 2014 ja 2015. Ratajkowski näytteli lapsena San Diegossa ennen sivurooliaan televisiosarjassa iCarly. Hän teki elokuvadebyyttinsä vuoden 2014 elokuvassa Gone Girl näytellen Ben Affleckin hahmon rakastajatarta. Vuonna 2015 Ratajkowski näytteli muun muassa elokuvissa Entourage ja We Are Your Friends. Ratajkowski avioitui taiteilija-näyttelijä-tuottaja Sebastian Bear-McClardin kanssa vuonna 2018. Heille syntyi lapsi maaliskuussa 2021. == Lähteet == == Aiheesta muualla == * Luokka:Yhdysvaltalaiset mallit Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1991 syntyneet Luokka:Elävät henkilöt
Temrjuk (ruhtinas)

TemrjukEsiintyy englanninkielisissä lähteissä vaihtelevissa kirjoitusasuissa, kuten Temrük, Temryuk Idanov, Temryuk Ivanov, Temryuk Idarovich, Temryuk Cherkasski/Cherkassky, Temryuk Circassian, Teimriqwe Yidar. (? - 1570/1571) oli Kabardian ruhtinas, ja yksi ensimmäisistä historiassa nimellä mainituista kabardeista. 1500-luvun alussa aikoinaan mahtava Kultainen orda vetäytyi Kaukasian alueelta itään jättäen sinne perinnökseen aiemmin hallitsemiaan kaanikuntia, kuten Krimin, Kazanin ja Astrahanin kaanikunnat. Kaanikunnat ajautuivat kiistoihin alueiden omistuksesta. Monet Kaukasian kaanikuntien ja pienempien alueiden hallitsijoista etsivät tukea Venäjästä, joka Iivana IV Julman johdolla valtasi Kazanin ja Astrahanin kaanikunnat, ja liitti ne alueisiinsa vuosien 1552-1556 aikana. Kaani Devlet I Girayn hallitsema Krimin kaanikunta kävi aktiivisesti sotaa Venäjää vastaan Kaukasian omistuksesta. Vakiinnuttaakseen valtaansa alueella Iivana IV Julma rakensi Kaukasiaan linnakkeita ja toi sinne varuskuntia. Hän etsi myös liittolaisia, jonka sai Temrjukin johtamasta Kabardiasta. Liittoutuman sinetöimiseksi hiljattain ensimmäisen vaimonsa menettänyt Iivana solmi avioliiton Temrjukin tyttären Kutšenein kanssa 1561. Häiden kynnyksellä Kutšenei kääntyi Islaminuskosta Venäjän ortodoksiseen kirkkoon ja otti itselleen venäläisemmältä kuulostavan nimen, Maria Temrjukovnan. Liittolaissuhteen vaalimiseksi Temrjuk lähetti yhden pojistaan oppiin Moskovaan. Temrjukin pojasta tuli aikaa myöten yksi opritšnikeista, joita joskus kutsutaan Iivana Julman salaisiksi poliiseiksi. Osmanien valtakunta ja Krimin kaanikunta tekivät yhteisen sotaretken Astrahaniin 1569. Se päättyi turkkilaisten ja tataarien tappioon, mutta Krimin kaani Devlet aloitti omat sotatoimensa 1571. Hän valtasi ja poltti Moskovan samana vuonna ja hänen joukkonsa hyökkäsivät myös itäänpäin tuhotakseen Iivanan Kaukasiaan rakentaman linnakkeen. Krimin tataareja vastaan taistellut Termjuk kuoli tämän operaation aikana. ==Lähteet== Luokka:Hallitsijat Luokka:Kaukasian historia
Pjotr Semenovitš Serebrjanyi-Obolenski

Pjotr Semenovitš Serebrjanyi-Obolenski (? - heinä/elokuu 1571) oli venäläinen ruhtinas, sotilas ja valtiomies tsaari Iivana IV Julman aikana. Serebrjanyi- Obolenski oli mukana Kazanin kaanikunnan valtaamisessa 1562. Lisäksi hän osallistui muun muassa Liivinmaan sotaan, jossa komensi toista kahdesta Liivinmaan sodan Ulan taisteluun 1564 osallistuneesta venäläisestä armeijasta. Hänen kerrotaan myös johtaneen iskua turkkilaisjoukkoja ja kanavankaivutyömaata vastaan Astrahanin sotaretken aikana 1569, mutta historiallisten lähteiden valossa on epävarmaa, tehtiinkö tällaista iskua todellisuudessa. Hän joka tapauksessa toi Kazanin varuskunnasta vahvistuksia Astrahanin linnakkeeseen, joka joutui pian puolustautumaan turkkilais- tataariarmeijan piiritystä vastaan. Tsaarin vihaamaan venäläiseen pajariluokkaan kuulunut Serebrjanyi-Obolenski teloitettiin 1571 Iivana Julman käskystä. ==Lähteet== Luokka:Venäläiset kenraalit Luokka:Venäläiset aateliset
Hengellisiä Sanomia

Hengellisiä Sanomia oli Helsingissä vuosina 1836–1838 ilmestynyt uskonnollinen aikakauslehti. Ruotsinkielisen Tidningar i Andeliga Ämnen -lehden rinnalla julkaistu Hengellisiä Sanomia oli Lönnrotin Mehiläisen ohella ensimmäinen suomenkielinen aikakauslehti, syntyvaiheiltaan hieman sitä varhaisempikin. Nurmijärven kappalaisen Johan Fredrik Berghin julkaisemat ja toimittamat Sanomat oli tarkoitettu kansan luettavaksi, kun taas ruotsinkielinen lehti oli suunnattu lähinnä papistolle. Suurin osa aineistosta oli samaa, mutta etupäässä ruotsalaisesta ja saksalaisesta lehdistöstä ja hartauskirjallisuudesta lainatun aineiston käännökset ilmestyivät suomenkielisessä asussa yleensä ruotsinkielistä lehteä myöhemmin. Alkuperäisaineistoa edustivat toimittajan veljen Julius Immanuel Berghin vanhalla runomitalla tekemät virret, Konstantin Schroederin runot ja Johan Fredrik Berghin saarnat. Berghit olivat kotoisin Suonenjoelta, mikä näkyi lehden kielen itäsuomalaisuuksina. Mahdollisesti niihin vaikutti myös apuaan tarjonnut Carl Axel Gottlund. Monet esimerkiksi lähetystyöhön liittyvät suomenkieliset sanat esiintyivät lehdessä ensimmäistä kertaa. Ylivieskan kappalaisen Jonas Laguksen avustama lehtipari edusti sisällöltään herännäisyyttä, mikä johti vaikeuksiin sensuuriviranomaisena toimineen Porvoon tuomiokapitulin kanssa. Hengellisiä Sanomia ilmestyi G. O. Waseniuksen kirjapainosta kerran viikossa kahdeksansivuisena ja oktaaviokoisena ja siten hieman Tidningaria pienempänä. Lehtien levikki ja vaikutus jäi toivottua vaatimattomammaksi. Suomenkielisellä lehdellä oli ensimmäisenä ilmestymisvuotenaan 372 postitilausta, vuotta myöhemmin 412 ja viimeisenä vuonna 270. Ruotsinkielisen lehden toimintaa jatkoi vuonna 1839 sivistyneistölle tarkoitettu ja sisällöltään teologisempi Evangeliskt Weckoblad, kun taas paremmin menestynyt Hengellisiä Sanomia lopetettiin. ==Lähteet== ==Aiheesta muualla== * Hengellisiä Sanomia digitoituna kansalliskirjastossa Luokka:Helsingin media Luokka:Ilmestymästä lakanneet suomalaiset kristilliset aikakauslehdet Luokka:Herännäisyys
Collins Hart

Collins Hart (s. 4. syyskuuta 1985) on suomalainen entinen aitajuoksija. Hänen seuransa oli Lahden Ahkera, ja häntä valmensi Aleksander Grahov ja vuonna 2006 Seppo Haavisto. Hart voitti hopeaa Kalevan kisojen 400 metrin aitajuoksussa Jyväskylässä vuonna 2006 ajalla 51,80 s. Samana vuonna Hart voitti myös Viestijuoksun Suomen-mestaruuden 4 × 400 metrin viestijuoksussa juosten seuransa kolmannen osuuden. Hyvä kausi täydentyi Suomi–Ruotsi- maaotteluedustukseen, jossa hän sijoittui kolmanneksi ajalla 52,21 s. Hart lopetti uransa kauden 2009 jälkeen vain 23-vuotiaana. == Henkilökohtaiset ennätykset == Laji Aika Paikka Päivä 400 m aj 51,30 Troy, Yhdysvallat 27.4.2008 400 m 48,95 Hämeenlinna 18.8.2005 == Lähteet == Luokka:Suomalaiset 400 metrin aitajuoksijat Luokka:Vuonna 1985 syntyneet Luokka:Elävät henkilöt
San Antonion roomalaiskatolinen arkkihiippakunta

San Antonion roomalaiskatolinen arkkihiippakunta () on vuonna 1874 perustettu katolisen kirkon arkkihiippakunta Texasissa. Vuonna 2014 siihen kuului 728 001 jäsentä ja 139 seurakuntaa, joissa työskenteli 309 pappia. == Piispat ja arkkipiispat == * Anthony Dominic Pellicer (1874–1880) * John Neraz (1881–1894) * John Anthony Forest (1895–1911) * John William Shaw (1911–1918) * Arthur Jerome Drossaerts (1918–1940, arkkipiispa 1926 alkaen) * Robert Emmet Lucey (1941–1969) * Francis James Furey (1969–1979) * Patrick Fernández Flores (1979–2004) * José Horacio Gómez (2004–2010) * Gustavo García-Siller (2010– ) == Lähteet == Luokka:Kristinusko Texasissa Luokka:Yhdysvaltain katoliset hiippakunnat
Mortuis

Mortuis (kuolleille, menehtyneille) on muistokivi, joka sijaitsee Suomenlinnassa, Piperin puiston itäreunassa. Obeliskimainen, arkkitehti Elsi Borgin suunnittelema kivi pystytettiin vuonna 1951 eri katastrofeissa menehtyneiden muistoksi. Muistomerkissä on kaiverretut vuosiluvut, jotka viittaavat seuraaviin onnettomuuksiin: *1808 Suomen sota ja Viaporin antautuminen *1855 Krimin sodan aikainen pommitus *1906 Viaporin kapina *1917 - 1918 Suomen itsenäistymiseen liittyvät kahinat ja Suomenlinnan vankileiri *1937 Vallisaaren räjähdysonnettomuus == Lähteet == Luokka:Helsingin patsaat ja veistokset Luokka:Suomenlinna
Onam

Onam () on elo-syyskuussa Intian Keralan osavaltiossa vietettävä vuotuinen hindujuhla. Tapahtuma juhlistaa sadonkorjuuta ja hindujumala Mahabalia. Alappuzhassa järjestetään venekilpailu ja Thrissurissa norsukulkue. == Lähteet == ==Aiheesta muualla== * Luokka:Kerala Luokka:Hindulaisuuden juhlat
Dumppi

Dumppi ry on Jyväskylän yliopistossa pääaineenaan tietojärjestelmätiedettä, kognitiotiedettä, turvallisuutta ja strategista analyysiä tai kyberturvallisuutta opiskelevien opiskelijoiden ainejärjestö. Liittymällä Suomen Ekonomien jäseniksi KTK/KTM-opiskelijajäsenet liittyvät automaattisesti Dumppi ry:n jäseneksi. Aiemmin tämä tapahtui sisarjärjestön Pörssi ry:n kautta. Yhdistys on perustettu vuonna 1968 ja sen jäseneksi voivat liittyä kaikki Jyväskylän yliopiston Informaatioteknologian tiedekunnassa kauppatieteiden maisterin tai kandidaatin tutkintoa suorittavat opiskelijat sekä filosofian maisterin tutkintoa pääaineenaan kognitiotiede, turvallisuus ja strateginen analyysi tai kyberturvallisuus suorittavat opiskelijat. Dumppi ry:ssä on noin 1100 jäsentä. Järjestön toimintaa johtaa hallitus, joka valitaan vuosittain marras-joulukuun aikana järjestettävässä sääntömääräisessä syyskokouksessa. Dumpin toimitilat ovat Jyväskylän yliopiston Mattilanniemen kampuksella, jossa sijaitsee yhdistyksen toimisto sekä opiskelijoiden oleskelutila. == Dumppi ry:n toiminta == Yhdistyksen tehtävänä on jäsentensä etujen valvominen ja erilaisten opiskelua tehostavien sekä helpottavien palveluiden tarjoaminen. Dumppi ry toteuttaa tätä tehtävää muun muassa olemalla aktiivisesti mukana opetuksen kehittämisessä yhdessä opiskelijoiden ja tiedekunnan kanssa. Yhdistyksen edustajat osallistuvat Jyväskylän yliopiston Informaatioteknologian tiedekunnan tiedekuntaneuvoston kokouksiin ja tiedekunnan työryhmiin, joissa yhdistys edustaa jäseniään ja tuo opiskelijoiden ääntä kuuluviin. Lisäksi Dumppi tekee yhteistyötä opiskelijoille hyödyllisten verkostojen kanssa, tukee opiskelijoiden urheilu- ja liikuntatoimintaa sekä järjestää esimerkiksi erilaisia yritysvierailuita, ekskursioita sekä juhlia. Dumppi ry on vahvasti esillä Jyväskyläläisessä opiskelijakulttuurissa. Dumpin järjestämiä tapahtumia ovat mm. Poikkitieteelliset Suursitsit, VappuAppro sekä ura- ja rekrytointitapahtuma DuunIT-messut. Dumppi järjestää lisäksi jäsenilleen monipuolisesti erilaisia aktiviteetteja ja tapahtumia ympäri vuoden. == Dumppi ry:n kulttuuri == Dumppi ry:n jäseniä kutsutaan tuttavallisesti dumppareiksi. Ensimmäisen vuoden opiskelijat ovat fukseja; virallisesti heistä tulee dumppareita fuksiaisissa Harjun päällä vannottavan "Dumpparien valan" jälkeen. Dumpin järjestämiin vapaa-ajan tapahtumiin dumpparit pukeutuvat viininpunaisiin opiskelijahaalareihin. Agora Centerissä sijaitsevaa Dumpin jäsenten oleskelutilaa kutsutaan Dumpin toimistoksi. Oleskelutilassa jäsenet voivat viettää aikaa kahvitellen ja toistensa seurasta nauttien. == Lähteet == *Dumppi ry:n kotisivut === Viitteet === == Aiheesta muualla == *Dumppi ry:n kotisivut *Dumppi alumnit ry:n kotisivut Luokka:Suomalaiset ainejärjestöt ja killat
Kamfeeni

Kamfeeni (C10H16) on terpeeneihin kuuluva orgaaninen yhdiste. Yhdistettä esiintyy luonnossa useiden kasvien eteerisissä öljyissä. Kamfeenia voidaan käyttää hajusteissa ja muiden orgaanisten yhdisteiden valmistamiseen. == Ominaisuudet ja esiintyminen luonnossa == Huoneenlämpötilassa kamfeeni on valkoista kiteistä ainetta ja sillä on kamferia muistuttava ominaishaju. Yhdiste ei liukene veteen, mutta liukenee moniin orgaanisiin liuottimiin kuten etanoliin, dietyylieetteriin, kloroformiin ja sykloheksaaniin. Kuumennettaessa kamfeeni sublimoituu helposti ennen sulamispistettään. Kuumennettaessa hapen läsnä ollessa kamfeeni hapettuu myös helposti kamfeniloniksi. Karboksyylihappojen kanssa reagoidessaan yhdiste muodostaa isobornyyliestereitä. Kamfeeni on kiraalinen ja optisesti aktiivinen yhdiste ja siitä tunnetaan (+)- ja (-)-enantiomeerit.Charles S. Sell: Terpenoids, Kirk-Othmer Encyclopedia of Chemical Technology, John Wiley & Sons, New York, 2006. Viitattu 17.6.2016Manfred Eggersdorfer: Terpenes, Ullmann's Encyclopedia of Industrial Chemistry, John Wiley & Sons, New York, 2000. Viitattu 17.6.2016Johannes Panten & Horst Surburg: Flavors and Fragrances, 2. Aliphatic Compounds, Ullmann's Encyclopedia of Industrial Chemistry, John Wiley & Sons, New York, 2015. Viitattu 17.6.2016 Kamfeenin molempia enantiomeerejä esiintyy lukuisien kasvien eteerisissä öljyissä. Sitä esiintyy muun muassa havupuissa ja se on yksi tärpätin ainesosista, useissa laakerikasveissa, sitruksissa, sitruunaruohossa ja inkiväärissä. == Valmistus ja käyttö == Kamfeenia valmistetaan lähtemällä pineenistä. Pineeni voidaan joko kloorata isobornyylikloridiksi, joka reagoi Wagner–Meerwein-toisiintumisella kamfeeniksi tai isomeroitumisreaktiolla, jossa katalyyttinä toimii titaanidioksidi tai kulta adsorboituneena alumiinioksidin pinnalle. Sivutuotteena jälkimmäisessä prosessissa voi muodostua trisykleeniä. Kamfeenia käytetään ainesosana hajusteissa. Siitä valmistetaan myös hajusteissa käytettäviä yhdisteitä kuten isobornyyliasetaattia, isoborneolia, kamferia ja isobornyylisykloheksanolia. Yhdiste voidaan kloorata hyönteismyrkkynä käytetyksi toksafeeniksi. == Lähteet == == Aiheesta muualla == * *Human Metabolome Database (HMDB): Camphene *Food Component Database (FooDB): Camphene *Kyoto Encyclopedia of Genes and Genomes (KEGG): Camphene *ChemBlink: Camphene *Dr. Duke's Phytochemical and Ethnobotanical Databases: Camphene *Pherobase: Semiochemical - camphene Luokka:Terpeenit
China Development Bank

China Development Bank (lyh. CDB), myös Kiinan kehityspankki (), on Kiinan valtion omistama luottolaitos, joka tarjoaa keskipitkän ja pitkän aikavälin rahoitusta. Vuonna 1994 perustettu China Development Bank toteuttaa valtion asettamia sosiaalis-taloudellisia tavoitteita ja suuntaviivoja. China Development Bank on keskeinen työkalu Kiinan infrastruktuurin, perusteollisuuden ja kärkihankkeiden rahoittamisessa. CDB on esimerkiksi rahoittanut Kolmen rotkon padon rakentamista, Peking-Kowloon-rautatien rakentamista, maanlaajuisia vesi- ja maakaasunsiirtohankkeita, kansallisen öljyreservin, Pekingin olympialaisten kisapaikkaa, Shanghain maailmannäyttelyn ja Peking-Shanghai-suurnopeusradan. CDB on auttanut kiinalaisia suuryrityksiä kasvamaan, näihin lukeutuvat muiden muassa PetroChina, Sinopec, China Minmetals, Huawei ja ZTE. CDB:n lainakannassa on myös matalatuloisten asuntorakentamisen lainoja sekä opintolainoja.https://www.idfc.org/Members/cdb.aspx ==Lähteet== Luokka:Kiinalaiset pankit Luokka:Kiinalaiset valtionyhtiöt
China Minmetals

China Minmetals () on Kiinan valtion omistama metalleilla kauppaa käyvä yritys. China Minmetals on yksi maailman suurimmista yrityksistä alallaan ja toimii maailmanlaajuisesti. Vuonna 1950 perustetun yrityksen pääkonttori sijaitsee Pekingissä ja se työllistää 177 000 henkeä. Yritys käy kauppaa muiden muassa kuparilla, alumiinilla, volframilla, tinalla, antimonilla, lyijyllä, sinkillä ja nikkelillä. Huhtikuussa 2011 China Minmetals yritti ostaa kanadalaisen kaivosyhtiön Equinox Mineralsin 6,5 miljardilla Yhdysvaltain dollarilla. Equinox Minerals hylkäsi tarjouksen ja hyväksyi Barrick Goldin 16 prosenttia korkeamman tarjouksen. Luokka:Kiinalaiset valtionyhtiöt
Matthew Dellavedova

Matthew Dellavedova (s. 8. syyskuuta 1990 Maryborough, Victoria) on australialainen koripalloilija, joka pelaa pelintekijänä tai heittävänä takamiehenä. Neljä kautta Saint Mary's Collegen joukkueessa pelannutta Dellavedovaa ei varattu NBA:han vuoden 2013 varaustilaisuudessa mutta Cleveland Cavaliers teki hänen kanssaan kaksivuotisen sopimuksenhttp://www.ohio.com/sports/cavs/cavaliers-notebook-cavs-sign- undrafted-rookie-matthew-dellavedova-seek-to-add-season-ticket-holders-names- to-court-1.428310 ja jatkosopimuksen kesällä 2015http://www.nba.com/cavaliers/releases/dellavedova-signing-150727. Alkukesällä 2015 ja 2016 Cavaliers pelasi NBA:n loppuotteluissa Golden State Warriorsia vastaan. Jälkimmäisellä kerralla Cavaliers voitti seurahistoriansa ensimmäisen NBA:n mestaruuden.Basketball-Reference.comNBA Dellavedova siirtyi kesällä 2016 Milwaukee Bucksiin ja palasi joulukuussa 2018 Cleveland Cavaliersiin. Australian miesten maajoukkuetta Dellavedova on edustanut muun muassa Lontoon kesäolympialaisissa 2012, Rio de Janeiron kesäolympialaisissa 2016Olympics at Sports-Reference.com, Espanjan MM-kilpailuissa 2014 ja Kiinan MM-kilpailuissa 2019. == Lähteet == * Matthew Dellavedova NBA Stats Basketball-Reference.com * Matthew Dellavedova Stats College Basketball at Sports-Reference.com * Matt Dellavedova Bio, Stats, and Results Olympics at Sports-Reference.com * Profiili NBA === Viitteet === == Aiheesta muualla == Luokka:Australialaiset koripalloilijat Luokka:Vuonna 1990 syntyneet Luokka:Elävät henkilöt
Jordan McRae

Jordan Tyler McRae (s. 28. maaliskuuta 1991 Savannah, Georgia) on yhdysvaltalainen koripalloilija. San Antonio Spurs varasi pelintekijänä tai heittävänä takamiehenä pelaavan McRaen NBA:han 58. vuorolla vuoden 2014 varaustilaisuudessa. Tätä ennen hän pelasi neljä kautta Tennesseen yliopiston joukkueessa. McRae pelasi ensimmäisen ammattilaiskautensa Australian pääsarjassa, ja seuraavan kauden hän aloitti D-liigassa. Alkuvuodesta 2016 hän teki kahdesti kymmenpäiväisen sopimuksen Phoenix Sunsin kanssa, ja helmikuussa hän siirtyi kymmenpäiväisellä sopimuksella Cleveland Cavaliersiin. Maaliskuussa hän teki Cavaliersin kanssa monivuotisen jatkosopimuksenhttp://www.nba.com/cavaliers/releases/mcrae-signing-160309 mutta pelasi huhtikuussa myös D-liigassa. Cavaliers selviytyi NBA:ssa loppuotteluihin, joissa se pelasi Golden State Warriorsia vastaan ja voitti lopulta seuran historian ensimmäisen mestaruuden.Basketball-Reference.comNBA == Lähteet == * Jordan McRae NBA Stats Basketball-Reference.com * Jordan McRae Stats College Basketball at Sports-Reference.com * Profiili NBA === Viitteet === Luokka:Yhdysvaltalaiset koripalloilijat Luokka:Vuonna 1991 syntyneet Luokka:Elävät henkilöt
Korkalovaaran peruskoulu

Korkalovaaran peruskoulu tai Korkkis on Rovaniemellä Korkalovaarassa sijaitseva peruskoulu. Korkalovaaran peruskoulussa on vuosiluokat 1–9. Koulun rehtori on Antti Aholainen. Koulussa on A-osa, B-osa ja erillinen teknisen työn rakennus. == Kunnostus vuonna 2009–2010 == Vuonna 2010 saatiin valmiiksi Korkalovaaran peruskoulun peruskorjaus. Peruskorjauksen yhteydessä tapahtui onnettomuus, joka johti rakennusmiehen kuolemaan. Rakennusmies oli nojannut tilapäiseen kaiteeseen, joka oli pettänyt. Rakennusmies oli tipahtanut usean metrin korkeudesta maahan. == Lähteet == * Yle Uutiset: Mies putosi rakennustyömaalla ja kuoli == Aiheesta muualla == * Korkalovaaran peruskoulun kotisivut Luokka:Rovaniemen peruskoulut Luokka:Korkalovaara
Gasera

Gasera Oy on Turussa sijaitseva kaasujen, nesteiden ja kiinteiden materiaalien analysointiin keskittyvä korkean teknologian yritys. Gasera tuottaa laitteita, joilla voidaan suojella ihmisiä ja ympäristöä havaitsemalla haitallisia kaasuja sisä- ja ulkotiloista. Gaseran laitteita voidaan käyttää myös muun muassa kasvihuonekaasujen ja päästöjen mittaamiseen, sähkömuuntajien diagnostiikkaan, työturvallisuuteen, räjähteiden paljastamiseen ja rajavartioinnissa esimerkiksi huumetorjuntaan ja ihmissalakuljetusten havaitsemiseen. Gaseran tuotteet perustuvat yhtiön omaan uniikkiin patentoituun kaasuanalyysiteknologiaan. == Historia == Gasera Oy:n perustivat emeritusprofessori Jyrki Kauppinen yhdessä poikansa fysiikan tohtori Ismo Kauppisen kanssa vuonna 2004. Yhtiö syntyi Turun yliopiston spinoffina. == Teknologia == Gaseran teknologia perustuu fotoakustiseen spektroskopiaan, FTIR-menetelmään ja aallonpituussäädettäviin keski-infrapunalasereihin. == Tuotteet == Vuonna 2016 Gasera julkaisi GASERA ONE fotoakustisen kannettavan kaasuanalysaattorin ilmanlaadun ja turvallisuuden mittaamiseen. Laite toimii fotoakustisella teknologialla, joka voi hyödyntää useita valonlähdeteknologioita kuten esimerkiksi laajalla aallonpituusalueella toimivia kvanttikaskadilasereita. GASERA ONE mittaa muun muassa haihtuvia orgaanisia yhdisteitä, epäorgaanisia yhdisteitä, hiilivetyjä, fluoriyhdisteitä, anestesiakaasuja ja syövyttäviä yhdisteitä äärimmäisen pienissä pitoisuuksissa. Gasera tarjoaa laitteita myös tutkimuskäyttöön. == Projektit == === IRON - Horisontti 2020 === Vuonna 2015 Gasera sai EU:n Horisontti 2020 -tutkimusohjelmasta 2,3 miljoonan euron rahoituksen, jonka avulla Gasera kehittää kannettavaa kaasuanalysaattoria käytettäväksi rajavalvonnassa. === DOGGIES === Alkuvuonna 2016 Gasera sai päätökseen yhteistyön Euroopan unionin kanssa DOGGIES (Detection of Olfactory traces by orthoGonal Gas identification technologIES) projektissa. Projektin tavoitteena oli kehittää kannettava laite salakuljetettujen huumeiden, räjähteiden ja ihmisten havaitsemiseen. EU-hankkeessa oli mukana eurooppalaisia korkeakouluja, tutkimuslaitoksia, yrityksiä ja lopputestaajia. Gasera suunnitteli laitteeseen sensorimoduulin, joka perustuu yrityksen patentoimaan kaasunmittausteknologiaan. Euroopan komission 7. tutkimuksen puiteohjelma rahoitti DOGGIES-projektin. === Muut EU-projektit === Muita Euroopan komission 7. tutkimuksen puiteohjelman rahoittamia projekteja, joihin Gasera on osallistunut ovat CUSTOM, GasPro-Bio-Waste, MINIGAS, MUSE-Tech, OPTIMALT, ProBio-HySens, VitiSpec ja Zero-VOC. === SOCKS === SOCKS on Tekesin Arktiset Meret -ohjelman rahoittama projekti HyperGlobal-konsortion sisällä. Konsortion tavoitteena on kehittää ja kaupallistaa korkean tason kaasun havaitsemisratkaisuja laivojen päästöjen monitorointiin. SOCKS-projektin tuloksena Gasera kehittää laivaväylillä käytettäväksi tarkoitetun kaasuanalysaattorin, joka voi havaita samanaikaisesti rikkidioksidi- (SO2) ja hiilidioksidipitoisuudet (CO2), joista laivan käyttämän polttoaineen rikkipitoisuus voidaan laskea. == Lähteet == Luokka:Suomalaiset teknologiayritykset